Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 189/13/8807	Michalovce, 29.4.2013
EEČ : 2-66-74-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Michalovce
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:

a.	Výška nahradenej škody alebo škody, na náhradu ktorej sa obvinený zaviazal: 50,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Občianske združenie „Zdravie Zemplína“ 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-280/VK-MI-2013.
dňa 19.02.2013 od 18.00 h do 08.00 h dňa 20.02.2013 vlámal sa do budovy Obecného úradu v obci XXXXX, okres Michalovce tak, že na zadnej strane odstránil neupevnenú mrežu z okna kancelárie, vypáčil okno a po vniknutí do kancelárie zo zásuvky stolíka odcudzil krabičku s hotovosťou 30,- € v minciach. Odcudzením hotovosti spôsobil Obecnému úradu XXXXX, škodu vo výške 30,- € a poškodením okna škodu vo výške 20,- €

Odôvodnenie: 
	Uznesením povereného príslušníka OR PZ Michalovce, Obvodného oddelenia  XXXXX, sp. zn. ORP-280/VK-MI-2013  z 20.02.2013 bolo začaté trestné stíhanie pre prečin krádeže podľa § 212 ods. 2 písm. a) Tr. zákona. Uznesením rovnakej spisovej značky z 20.03.2013 bolo vznesené obvinenie XXXXX pre prečin krádeže podľa § 212 ods. 2 písm. a) Tr. zákona na tom skutkovom základe, ako je to uvedené vo výrokovej časti tohto uznesenia. 

	Preskúmaním príslušného spisového materiálu som zistila, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku, t.j. 5 rokov.

	Obvinený XXXXX a zástupca poškodenej obce XXXXX, uzavreli dňa 23.04.2013 zmier, v rámci ktorého obvinený svoj čin oľutoval.

 	Obvinený slobodne, vážne a zrozumiteľne vyhlásil, že spáchal skutok, za ktorý je stíhaný.

Starosta poškodenej Obce XXXXX, XXXXX vyhlásil, že voči obvinenému nemá žiadne nároky týkajúce sa  náhrady škody. 

Dňa 24.04.2013 zložil  obvinený XXXXX na účet Krajskej prokuratúry v Košiciach  peňažnú sumu vo výške 100,- €, určenú podľa dohody o zmieri pre všeobecne prospešné účely, z ktorej bude poukázaných 50 % na účet Občianskeho združenia „Zdravie Zemplína“, VÚB  Michalovce, číslo účtu 2961817051/0200. Táto suma je primeraná závažnosti spáchaného prečinu.

Obvinený  a zástupca poškodenej obce zhodne prehlásili, že zmier uzavreli slobodne, vážne a bez pochybnosti a so spôsobom vybavenia veci vyslovili súhlas.
	
Vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci.
	
Z vyššie uvedených dôvodov som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka